17. Sɣur Yiṛebbiten : sɛiɣ lejdud lɛali, imawlan lɛali, weltma (25), iqeddacen, iqriben d yimeddukkal, tuget deg-sen d lɛali-ten ; ur stehzeɣ ula d yiwwas deg yiwen deg-sen, xas ma sɛiɣ ṭṭbiɛa ad iyi-sawḍen ad xedmeɣ aya lukan yi-tettunefk tegnit, ad as-iniɣ d ssebba-w : d lxir i yi-bɣan Yiṛebbiten imi ur yi-tettunefk ara tegnit i wanect-a ; ur dtturebbeɣ ara aṭas ɣer tmeṭṭut n jeddi ; qqimeɣ s ccbaḥa n temẓi-w, ur ḥareɣ ad d-sbegneɣ tirrugza-inu, fkiɣ akud i yiman-iw deg waya ; lliɣ ddaw n leɛnaya n ubabat, i yi-ikksen zzux d temɣer, i yi-issawḍen ad fehmeɣ belli zemreɣ ad idireɣ deg tgelda mebla ma ḥwaǧeɛ imɛassen, neɣ ad leḥḥuɣ s llebsa n umerreḥ, neɣ s wid ara yi-ttaṭṭafen tafat, d wayen i icuban aya, imi nezmer ad nidir am yemdanen meṛṛa, mebla ma nban-d neɣli neɣ d imestehziyen mi ara d-yeḥḍer ad neɛnu lecɣal n leḥkem ; sɛiɣ gma (26) yessaweḍiyi, akken s-teǧǧa ṭṭbiɛa-s, ad ttḥadareɣ iman-iw, si tama tayeḍ, yessefraḥ-iyi s lefhamas d leḥnana-s ; ur d-sɛiɣ tarwa (27) tukrift neɣ tadexcimt, ur smeɣreɣ di tmussni n tesnukyest, n tmedyazt, neɣ kra n tẓuṛiwin tiyaḍ ad iyi-iṭṭfen si lweqt-iw lukan walaɣ ssneɣ-asent ; ɛeggneɣ-asen i lecyux-iw ɣef wakken yezmer yiwwas ad xedmeɣ aya, ayagi s yisiɣ i bɣan, mačči s usirem imi mazal-iten meẓẓiyit ; ssneɣ Apollonius,